שם מלא של המגיש/ה:

היעזרו [בסרטון שצפיתם בחלק הלמידה.](https://youtu.be/avEehcltV7k)

\*לצפייה מיטבית מומלץ לשנות את איכות הסרטון ל-HD.

התבקשתם לקחת חלק במיזם חדש לקידום ערים בפריפריה.

המטרה המרכזית היא להרים את קרנן ולעודד התיישבות בהן.

בחרו אחת מהערים הבאות: [נצרת](https://www.cbs.gov.il/he/Settlements/Pages/%D7%99%D7%99%D7%A9%D7%95%D7%91%D7%99%D7%9D/Yishuv.aspx?semel=7300&mode=Yeshuv), [דימונה](https://www.cbs.gov.il/he/Settlements/Pages/%D7%99%D7%99%D7%A9%D7%95%D7%91%D7%99%D7%9D/Yishuv.aspx?semel=2200&mode=Yeshuv), [ערד](https://www.cbs.gov.il/he/Settlements/Pages/%D7%99%D7%99%D7%A9%D7%95%D7%91%D7%99%D7%9D/Yishuv.aspx?semel=2560&mode=Yeshuv) או [נתיבות](https://www.cbs.gov.il/he/Settlements/Pages/%D7%99%D7%99%D7%A9%D7%95%D7%91%D7%99%D7%9D/Yishuv.aspx?semel=246&mode=Yeshuv).

בחרו ארבעה נתונים להצגה באינפוגרפיקה מבין הנושאים הבאים: תחבורה, בינוי, הרכב אוכלוסייה, חינוך והשכלה, נתוני שכר, צירי תנועה ראשיים ונגישות לערים מרכזיות.

**\*שימו לב:** כל נושא כולל סוגים שונים של נתונים. למשל, בנושא חינוך והשכלה, יש נתונים על מספר התלמידים בבתי הספר השונים, אחוז הזכאים לבגרות, אחוז נשירה מהלימודים, אחוז הלומדים במוסדות להשכלה גבוהה ועוד. זכרו כי עליכם להציג ארבעה נתונים בלבד מתוך הנושא/ים שבחרתם.

## ענו על השאלות:

1. **בחרו נושא/ים** שאותם תציגו באינפוגרפיקה ותנו לה **כותרת**.
2. **דייקו את מטרת האינפוגרפיקה** על פי הנושא/ים שבחרתם.
3. **הגדירו את קהל היעד**. הגדרת קהל היעד מאפשרת להתאים את האינפוגרפיקה ליכולת של הקוראים להבין את המסר המועבר. האם יש להם ידע קודם? האם הם מכירים את המושגים, הסמלים והאיורים?
4. **בחרו את המידע והדאטה** שיוצגו באינפוגרפיקה מתוך הקישור של כל עיר (מומלץ לבחור ארבעה או חמישה פריטי מידע או דאטה נפרדים, הכוללים מידע, נתונים ועובדות שיוצגו באינפוגרפיקה אחת).
5. **בחרו את סוג האינפוגרפיקה המתאים** לארגון המידע והדאטה מתוך רשימה של שמונה סוגים של ייצוגי מידע: השוואה, מעברים/שינויים, תהליך/ציר זמן/אבולוציה, היררכיה/פרמידה, קשרים בין חלקים, אינפוגרפיקה סטטיסטית, אינפוגרפיקה גיאוגרפית, שימוש בסמלים וציורים.

**בשיעור הבא נמשיך בביצוע המטלה ונתנסה ביצירת אינפוגרפיקה הלכה למעשה.**